โสมชบาจ๊ะจ๋า 27/07/61
สมเด็จพระเทพรัตนราชสุดาฯ สยามบรมราชกุมารี โปรดเกล้าฯ พระราชทานน้ำสังข์สมรส ระหว่าง สัตวแพทย์หญิงมานิดา บุตรี ปัจฉิมา ธนสันติ กับ สุทธิพัณ บุตร ประเสริฐ-สุภาพ กตัญญู วันที่ 26 ก.ค.ที่ผ่านมา ยังความปลาบปลื้มสำนึกในพระมหากรุณาธิคุณต่อครอบครัวอย่างหาที่สุดมิได้--งานฉลองสมรสพระราชทาน จะมีขึ้นที่โรงแรมเพนนินซูล่า วันที่ 28 ต.ค.ศกนี้ โดยมี องคมนตรี ดร.จรัลธาดา กรรณสูต เป็นประธาน,คุณหญิงทิพยวรรณ ตันตกิตติ์ สุดแสนปลื้ม เมื่อลูกชายคนเดียว มณเฑียร ได้รับรางวัลลูกที่มีความกตัญญูกตเวทีอย่างสูงต่อแม่ ประจำปี 2561 ของสภาสังคมสงเคราะห์แห่งประเทศไทยฯ และจะเข้าเฝ้า รับประทานโล่เกียรติคุณจาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในงานวันแม่แห่งชาติ 12 สิงหาคม นี้,หลังนำสกินแคร์ไฮโซ สัญชาติเกาหลี BPH เข้ามาเปิดตัว ยามนี้ นพ.นัทธพงศ์ จิรุระวงศ์ ก็มีคลินิกและ รพ.หลายแห่ง ติดต่อนำไปใช้ และจำหน่าย เพราะเป็นผลิตภัณฑ์ที่ คุณหมอหนุ่ม-นัทธพงศ์ ไปลุยหามาทั่วเกาหลี จนมั่นใจเลือกมา--ตัวเด็ดคือเซรั่ม และกันแดด ที่เนื้อเนียนเป๊ะ,ทหารเรือรูปหล่อ นาวาเอกสมชาย แสงสุวรรณ เห็นเพื่อนสาวรำ เฉิบๆ หน้างานบวช ก็ห่วงจะเป็นฝ้า เลยหาหมวกสวยๆจาก ทร. ส่งไปให้ป้องกันยูวี ตอนนี้จึงเดือดร้อน เพราะนาง (สาว) รำทั้งหลาย รุมขอหมวกที่มีตราหน่วยซีล,มีบิ๊กเซอร์ไพรส์ ต้อนรับวันแม่ ปิยวรรณ ลีละสมภพ เตรียมจัดงาน Central/ZEN Mothers Day พบกิจกรรมอบอวลความสุข TO GIVE ร้อยมาลัยมะลิ TO LOVE แชร์ภาพประทับใจ ขึ้นจอ UHD 4K กลางห้าง และ TO SHARE กับเวิร์กช็อป กับเชฟคนดัง นำโดย ม.ล.ขวัญทิพย์เทวกุล พร้อมโปรโมชันลดสูงสุด 30% และรางวัลควงแม่เที่ยวมาเก๊า ร่วมกิจกรรม ได้ระหว่าง 3-15 ส.ค. ที่ห้างเซ็นทรัลและเซน,เป็นทอล์ก ออฟ เดอะทาวน์ เมืองเชียงใหม่ยามนี้ เมื่อรุ่นใหญ่หัวใจเก๋า ภูมิใจ บุรุษพัฒน์ เชิดใส่หนุ่มที่ตามติดมาหลายปี หลังรู้ชัดว่าเป็น MB (Money Boy) ตอนนี้ MB เก่า คุณนายต๋อม-ภูมิใจ เลยหาที่เกาะใหม่เป็นรุ่นใหญ่ทรงเครื่องเหมือนกัน แต่ คุณต๋อม ก็ไม่ต้องเช็ดน้ำตา เมื่อ โรม หนุ่มหน้ามลรายเดิม กลับมาขอดูแลหัวใจ.,โสมชบา
คุณหญิงทิพยวรรณ ตันตกิตติ์ สุดแสนปลื้ม เมื่อลูกชายคนเดียว มณเฑียร ได้รับรางวัลลูกที่มีความกตัญญูกตเวทีอย่างสูงต่อแม่ ประจำปี 2561 ของสภาสังคมสงเคราะห์แห่งประเทศไทยฯ
มณเฑียร ตันตกิตติ์,ทิพยวรรณ ตันตกิตติ์,โสมชบาจ๊ะจ๋า,โสมชบา,รับรางวัล